Dansskólinn Bíldshöfða mun hefja starfsemi í febrúar í nýstandsettu húsnæði að Bíldshöfða 10 sem er sérhannað fyrir dansskóla . Dansskólinn Bíldshöfða mun bjóða upp á námskeið fyrir 2 - 3 ára börn og foreldra þeirra , barnadansa fyrir 4 - 5 ára , samkvæmisdansa fyrir börn frá 6 ára , unglinga og fullorðna , jazz dans fyrir 8 - 13 ára og latin fit fyrir hressar konur á öllum aldri . Staðsetningin hentar mjög vel fyrir íbúa Grafarvogs , Árbæjar og Breiðholts og allir vita hversu hollt er að læra dans . Aukið sjálfstraust , gleði og vinskapur kemur fyrst upp í hugann . Dansskólinn Bíldshöfða er nýr dansskóli á sterkum grunni með Ragnar Sverrisson danskennara og Önnu Björk Bergmann í fararbroddi . Ragnar og Anna Björk dönsuðu einmitt saman á yngri árum og urðu margfaldir Íslandsmeistarar . Kennsla byrjar samkvæmt stundaskrá mánudaginn 27. janúar 2020 og aðrir tímar í framhaldi af því . Við ætlum að vera með smá opnunarteiti og munum auglýsa það hér og á samfélagsmiðlum .